ai4bharat/Pralekha huggingface dataset:
প্রধানমন্ত্রীরদপ্তর
রাজমাতা বিজয়া রাজে সিন্ধিয়ার জন্ম শতবার্ষিকী উদযাপন উপলক্ষে প্রধানমন্ত্রী ১০০ টাকার স্মারক মুদ্রা প্রকাশ করেছেন
নয়াদিল্লি, ১২ অক্টোবর, ২০২০
প্রধানমন্ত্রী শ্রী নরেন্দ্র মোদী রাজমাতা বিজয়া রাজে সিন্ধিয়ার জন্ম শতবার্ষিকী উপলক্ষে এক ভিডিও কনফারেন্সের মাধ্যমে ১০০ টাকার স্মারক মুদ্রা প্রকাশ করেছেন। রাজমাতার জন্ম শতবার্ষিকীতে তিনি তাঁকে শ্রদ্ধা নিবেদন করেছেন। প্রধানমন্ত্রী বলেছেন, রাজমাতা বিজয়া রাজে সিন্ধিয়াজীর সম্মানে ১০০ টাকার বিশেষ স্মারক মুদ্রা প্রকাশ করার সুযোগ পেয়ে তিনি নিজেকে ভাগ্যবান বলে মনে করছেন।
বিজয়া রাজে জির বইটি প্রসঙ্গে তিনি বলেছেন, ঐ বইটিতে গুজরাটের তরুণ নেতা হিসাবে তাঁর কথা বইটিতে উল্লেখ আছে। আর আজ, এত বছর পর তিনি দেশের প্রধান সেবকের দায়িত্ব পালন করছেন।
এই উপলক্ষে প্রধানমন্ত্রী বলেছেন, যাঁরা ভারতকে সঠিক দিশায় নেতৃত্ব দিয়েছিলেন, রাজমাতা বিজয়া রাজে সিন্ধিয়া তাঁদের অন্যতম। তিনি সঠিক সিদ্ধান্ত গ্রহণ করতে পারতেন এবং একজন দক্ষ প্রশাসকও ছিলেন। বিদেশি বস্ত্র পুড়িয়ে দেওয়া, দেশে জরুরি অবস্থা জারি ও রাম মন্দির আন্দোলন – তিনি ভারতীয় রাজনীতির প্রতিটি গুরুত্বপূর্ণ মুহূর্তের সাক্ষী। বর্তমান প্রজন্মকে রাজমাতার জীবন সম্পর্কে জানানো অত্যন্ত গুরুত্বপূর্ণ। তাঁর বিভিন্ন অভিজ্ঞতার কথা জানা সকলেরই প্রয়োজন।
প্রধানমন্ত্রী বলেছেন, রাজমাতা কিভাবে জনসেবা করতে হয়, তা আমাদের শিখিয়েছেন। এর জন্য কোনও একটি নির্দিষ্ট পরিবারে জন্মগ্রহণ করাই জরুরি নয়। দেশের প্রতি ভালোবাসা ও গণতান্ত্রিক মূল্যবোধকে সম্মান করা প্রয়োজন। তাঁর জীবনে এই আদর্শ ও চিন্তাগুলি প্রতিফলিত হয়েছে। রাজমাতার হাজার হাজার কর্মচারী, জাঁকজমকপূর্ণ রাজ প্রাসাদ ও জীবনের সবরকমের সুযোগ-সুবিধা ছিল। কিন্তু তা সত্ত্বেও দরিদ্র জনসাধারণের আকাঙ্খা পূরণের জন্য ও সাধারণের মানুষের সমস্যার সমাধানের জন্য তিনি তাঁর জীবন উৎসর্গ করেছিলেন। তিনি জনসেবা করার জন্য অঙ্গীকারবদ্ধ ছিলেন। শ্রী মোদী বলেছেন, রাজমাতা দেশের ভবিষ্যতের জন্য আজীবন উৎসর্গ করেছিলেন। দেশের ভবিষ্যৎ প্রজন্মের সুখ-স্বাচ্ছন্দ্যের জন্য তিনি তাঁর জীবন অতিবাহিত করেন। রাজমাতা পদ বা সম্মানের জন্য রাজনীতি করেননি।
প্রধানমন্ত্রী এ প্রসঙ্গে কয়েকটি ঘটনার কথা উল্লেখ করেছেন, যেখানে রাজমাতা বিনম্র চিত্তে বিভিন্ন গুরুত্বপূর্ণ পদ প্রত্যাখ্যান করেছিলেন। অটলজী এবং আডবাণীজী একবার তাঁকে জনসংঘের সভাপতি হওয়ার অনুরোধ জানান। কিন্তু তিনি একজন সক্রিয় কর্মী হিসাবেই জনসংঘের জন্য কাজ করার পথ বেছে নিয়েছিলেন।
প্রধানমন্ত্রী বলেছেন, রাজমাতা নিজের নামে পরিচিত হতে ভালোবাসতেন। আর যে কোনও কর্মীর মানসিকতা সেটাই হওয়া প্রয়োজন। রাজনীতির মূল বিষয় হওয়া উচিৎ সম্মান, অহঙ্কার নয়। তিনি রাজমাতাকে একজন আধ্যাত্মিক ব্যক্তিত্ব বলে বর্ণনা করেছেন।
প্রধানমন্ত্রী বলেছেন, জনসচেতনতা ও গণআন্দোলনের মধ্য দিয়ে বিগত কয়েক বছর ধরে দেশে অনেক পরিবর্তন হয়েছে, অনেক কর্মসূচি ও প্রকল্প বাস্তবায়িত হয়েছে। রাজমাতার আশীর্বাদে দেশ উন্নয়নের পথে এগোচ্ছে বলে তিনি উল্লেখ করেছেন।
প্রধানমন্ত্রী বলেছেন, আজ দেশে বিভিন্ন ক্ষেত্রে নারী শক্তি নেতৃত্ব দিচ্ছে। নারীদের ক্ষমতায়নের জন্য রাজমাতার স্বপ্ন পূরণে সরকারি বিভিন্ন উদ্যোগের কথা তিনি এই অনুষ্ঠানে জানিয়েছেন।
প্রধানমন্ত্রী বলেছেন, রাজমাতার রাম জন্মভূমির স্বপ্ন পূরণ, যাঁর জন্য তিনি সংগ্রাম করেছিলেন, সেটি তাঁর জন্ম শতবার্ষিকীতেই হচ্ছে – এটি এক অদ্ভূত সমাপতন। শক্তিশালী, নিরাপদ ও সমৃদ্ধ ভারতের যের স্বপ্ন রাজমাতা দেখতেন, আত্মনির্ভর ভারতের সাফল্যের মধ্য দিয়ে তা পূরণ হবে।
CG/CB/SB
(
নয়াদিল্লি, ২৬ অক্টোবর, ২০১৮
প্রধানমন্ত্রী শ্রী নরেন্দ্র মোদী শুক্রবার  ভিডিও কনফারেন্সের মাধ্যমে লক্ষ্ণৌতে আয়োজিত কৃষি কুম্ভ অনুষ্ঠানে ভাষণ দেন।
কৃষকদের এই সমাবেশ নতুন প্রযুক্তি গ্রহণের ক্ষেত্রে সুদূরপ্রসারী ভূমিকা নেবে এবং কৃষিক্ষেত্রে আরও সুযোগ-সুবিধার সৃষ্টি হবে বলে প্রধানমন্ত্রী আস্থা প্রকাশ করেন।
খাদ্যশস্য সংগ্রহ ব্যবস্থার সুবিধা ধারাবাহিকভাবে বৃদ্ধি করার জন্য শ্রী মোদী উত্তরপ্রদেশ সরকারের প্রচেষ্টার প্রশংসা করেন। তিনি বলেন, কৃষকরাই সেইসব ব্যক্তি যাঁরা দেশকে এগিয়ে নিয়ে চলেছেন। ২০২২ সাল নাগাদ কৃষকদের উপার্জন দ্বিগুণ করার ব্যাপারে কেন্দ্রীয় সরকারের অঙ্গীকারের কথাও তিনি পুনরায় উল্লেখ করেন। এ প্রসঙ্গে, তিনি কৃষকদের কল্যাণে উৎপাদন খরচ কমিয়ে লাভ বাড়ানোর লক্ষ্যে সরকারের একাধিক পদক্ষেপের উল্লেখ করেন। অদূর ভবিষ্যতে দেশ জুড়ে কৃষিক্ষেত্রে বিরাট সংখ্যায় সৌরবিদ্যুৎচালিত পাম্প বসানো হবে বলেও তিনি জানান। বিজ্ঞানের সুফল কৃষিক্ষেত্রে পৌঁছে দিতে সরকার চেষ্টা চালাচ্ছে। বারাণসীতে ধান গবেষণা কেন্দ্র স্থাপন এই লক্ষ্যে এক পদক্ষেপ বলে শ্রী মোদী উল্লেখ করেন।
কৃষিতে মূল্য সংযুক্তিকরণের প্রয়োজনীয়তার কথাও প্রধানমন্ত্রী গুরুত্বের সঙ্গে উল্লেখ করেন। তিনি বলেন, সবুজ বিপ্লবের পর এখন দুগ্ধ উৎপাদন, মধু উৎপাদনের পাশাপাশি পোল্ট্রি ও মৎস্যচাষের ওপর সবচেয়ে বেশি গুরুত্ব দেওয়া হচ্ছে।
কৃষি কুম্ভ অনুষ্ঠান চলাকালীন জলসম্পদের যুক্তিসম্পন্ন ব্যবহার, খাদ্যশস্য মজুত রাখার ক্ষেত্রে প্রযুক্তি আরও ভালো প্রয়োগ এবং কৃষিতে সর্বাধুনিক প্রযুক্তির ব্যবহারের মতো গুরুত্বপূর্ণ বিষয় নিয়ে প্রধানমন্ত্রী আলাপ-আলোচনার আহ্বান জানান। ফসল কাটার পর গাছের গোড়া পুড়িয়ে ফেলার ক্ষেত্রে কৃষকদের প্রয়োজনীয় সহায়তা দেওয়ার জন্য তিনি নতুন প্রযুক্তি ও পন্থাপদ্ধতি উদ্ভাবনের ওপরও গুরুত্ব দেন।
CG/BD/DM/….
প্রতিরক্ষামন্ত্রক
ডি আরডিও-র অত্যাধুনিক অগ্নি পি ব্যালেস্টিক ক্ষেপনাস্ত্রর সফল উৎক্ষেপণ
নতুনদিল্লি, ২৮শে জুন ,২০২১
প্রতিরক্ষা গবেষণা ও উন্নয়ন সংগঠন  আজ সকাল ১০টা ৫৫ মিনিটে ওডিশার বালেশ্বর উপকূলে ডঃ এপিজে আব্দুল কালাম দ্বীপ থেকে সফলভাবে অত্যাধুনিক নিউক্লিয়াস ব্যালেস্টিক ক্ষেপনাস্ত্র অগ্নি পি উৎক্ষেপণ করেছে। পূর্ব উপকূলের বিভিন্ন টেলিমেট্রি ও র্যাডার স্টেশন থেকে এই উৎক্ষেপণের বিষয়ে নজরদারী চালানো হয়। নিখুঁত ভাবে এই ক্ষেপনাস্ত্র অভীষ্ট লক্ষ্যে আঘাত হানতে সক্ষম।
অগ্নি ক্ষেপনাস্ত্রর নতুন অত্যাধুনিক সংস্করণ অগ্নি পি। ক্যানিস্টারাইড এই ক্ষেপনাস্ত্রর পাল্লা ১হাজার থেকে ২ হাজার কিলোমিটার।
CG/CB
(Visitor Counter : 270
সংস্কৃতিমন্ত্রক
লকডাউন চলাকালীন রাষ্ট্রীয় আধুনিক কলা সংগ্রহালয় "এনজিএমএ কে সংগ্রহ সে" অন-লাইনের মাধ্যমে সংগ্রহশালার দেখা, অদেখা দুষ্প্রাপ্য শিল্পকর্মগুলি নিয়ে প্রদর্শনীর আয়োজন করেছে
এই সপ্তাহের থিম রবীন্দ্রনাথ ঠাকুরকে উৎসর্গ করা হয়েছে
নতুন দিল্লি, ৪মে,২০২০
লকডাউনের কারণে দিল্লির রাষ্ট্রীয় আধুনিক কলা সংগ্রহালয়  সাময়িকভাবে বন্ধ রাখা হয়েছে।কিন্তু এই কোভিড-১৯ এর জেরে লকডাউনের মধ্যেও প্রদর্শনী দেখার আগ্রহ শিল্পানুরাগীদের হার মানাতে পারে নি। আর তাই একটি নতুন পথে শুরু হয়েছে এই প্রদর্শনী। "এনজিএমএ কে সংগ্রাহ সে" প্রদর্শনীটি অনলাইনে ঘরে বসেই দেখার সুযোগ করে দেওয়া হয়েছে। এনজিএমএ ভার্চুয়াল কর্মসূচির মাধ্যমে তার সংগ্রহশালার দেখা ,অদেখা দুষ্প্রাপ্য শিল্পকর্মগুলিকে নিয়ে সপ্তাহ/ দৈনিক প্রদর্শন করেছে।
এই সপ্তাহের থিম শিল্পীর শিল্পীকর্ম। আগামী ৭ মে গুরুদেব রবীন্দ্রনাথ ঠাকুরের ১৫৯ জন্মবার্ষিকী, তাই তার প্রতি শ্রদ্ধা নিবেদন করে এটি তাঁকেই উৎসর্গ করা হয়েছে ।সারা সপ্তাহে অনলাইনের মাধ্যমে শিল্প প্রদশর্নীটি কবিগুরুকে শ্রদ্ধা জানিয়ে উদযাপন করা হবে। আগামী দিনে আরও অনেক আকর্ষণীয় এবং মননশীল থিমের উপর ভার্চুয়াল প্রদশর্নী আয়োজনের চিন্তা ভাবনা রয়েছে। ভবিষ্যতে শিল্পানুরাগী, শিল্পী, শিল্পের সঙ্গে পরিচিত, ছাত্র- ছাত্রী এবং শিক্ষকদের বাড়িতে বসেই শিল্পকর্ম দেখার সুযোগ করে দেবে এই ধরণের উদ্যোগ।
নতুন দিল্লির রাষ্ট্রীয় আধুনিক কলা সংগ্রহালয়,এর আগে যামিনী রায় এবং রাজা রবি ভার্মার মতো শিল্পীদের নিয়ে প্রদর্শনীর আয়োজন করেছে। এই সংগ্রহশালায় থাকা নানা শিল্প সংগ্রহের মাধ্যমে আন্তর্জাতিক নারী দিবস, আন্তর্জাতিক নৃত্য দিবস এবং আন্তর্জাতিক শ্রমিক দিবসের মতো আন্তর্জাতিক দিবসগুলির পালন করা হয়েছে। এই প্রদর্শনীগুলি এনজিএমএর ওয়েবসাইট এবং সোশ্যাল মিডিয়াতেও পাওয়া যায়।
এনজিএমএর অধিকর্তা শ্রী অদ্বৈত চরণ গড়নায়ক বলেছেন, “কোভিড ১৯ এর কারণে জাদুঘরের গ্যালারী বন্ধ হওয়া আমাদের উদ্যমকে হার মানাতে পারে নি এবং আমাদের দর্শকদের সঙ্গে সংযোগ বিচ্ছিন্ন করতে পারেনি। বরং ওয়েব এবং ইন্টারনেটের সাহায্যে সোশ্যাল মিডিয়ার মাধ্যমে বিশ্বের বিস্তৃত দর্শকের সঙ্গে একটি আকর্ষণীয় উপায়ে সংযুক্ত হওয়ার একটি নতুন সুযোগ তৈরি হয়েছে। সমস্ত প্রয়াসকে সকলেই খুব ভালভাবে গ্রহণ করেছে এবং আমরা আশা করছি যে ভবিষ্যতেও একইভাবে এ ধরণের কাজ চালিয়ে যাবো। "
(CG/SS
রাষ্ট্রপতিরসচিবালয়
গোয়ালিয়রের এবিভি-আইআইটিএম-এর চতুর্থ সমাবর্তনে ভাষণ দিলেন রাষ্ট্রপতি
নয়াদিল্লি, ১৩ জুলাই, ২০২৩
রাষ্ট্রপতি দ্রৌপদী মুর্মু আজ  গোয়ালিয়রের অটল বিহারী বাজপেয়ী- ইন্ডিয়ান ইন্সটিটিউট অফ ইনফরমেশন টেকনোলজি অ্যান্ড ম্যানেজমেন্ট -এর চতুর্থ সমাবর্তনে ভাষণ দেন। ওই প্রতিষ্ঠানে ৫০০ শয্যা বিশিষ্ট একটি ছাত্রাবাসের শিলান্যাসও করেন তিনি।
শিক্ষার্থীদের উদ্দেশে রাষ্ট্রপতি বলেন, বিকাশের যাত্রায় যাঁরা পিছিয়ে রয়েছেন, সমাজের সেই অংশের কল্যাণে নবীন প্রজন্ম যত্নবান হবে এটাই প্রত্যাশিত। আদিবাসী গোষ্ঠীভুক্ত মানুষ, মহিলা এবং সমাজের দুর্বলতর বর্গের কল্যাণে সরকরর একের পর এক পদক্ষেপ নিয়ে চলেছে বলে তিনি উল্লেখ করেন। তবে এক্ষেত্রে সমাজের প্রতিটি মানুষের, বিশেষত যুবাদের, সক্রিয় অংশগ্রহণ জরুরি বলে তিনি মনে করিয়ে দেন।
এই প্রতিষ্ঠানের বেশিরভাগ শিক্ষার্থী কর্মজীবনে প্রতিষ্ঠিত হয়েছেন এবং এই প্রতিষ্ঠানটি উচ্চশিক্ষা ও গবেষণার একটি বড় কেন্দ্র হয়ে উঠছে বলে রাষ্ট্রপতি উল্লেখ করেন। আমাদের প্রতিষ্ঠানসমূহ, শিক্ষার্থী সমাজ এবং শিল্প মহল একযোগে কাজ করে ভারতকে বিশ্বের বৃহত্তম প্রযুক্তিকেন্দ্র হিসেবে গড়ে তুলতে বলে তিনি প্রত্যয়ী।
CG/AC/NS…. 13.07.23... 170
(Visitor Counter : 39
প্রধানমন্ত্রীরদপ্তর
নেপালের লুম্বিনীতে ইন্ডিয়া ইন্টারন্যাশনাল সেন্টার ফর বুদ্ধিস্ট কালচার অফ হেরিটেজের শিলান্যাস
নয়াদিল্লি, ১৬ মে, ২০২২
প্রধানমন্ত্রী শ্রী নরেন্দ্র মোদী নেপালের প্রধানমন্ত্রী শ্রী শেরবাহাদুর দেওবার সঙ্গে নেপালের লুম্বিনীতে ‘লুম্বিনী রাজপ্রাসাদ’ চত্বরে ইন্ডিয়া ইন্টারন্যাশনাল সেন্টার ফর বুদ্ধিস্ট কালচার অ্যান্ড হেরিটেজ নির্মাণের জন্য শিলান্যাস করেছেন।
নতুন দিল্লির ইন্টারন্যাশনাল বুদ্ধিস্ট কনফেডারেশন  এই কেন্দ্রটি গড়ে তুলবে। গত মার্চ মাসে আইবিসি এবং লুম্বিনী ডেভেলপমেন্ট ট্রাস্টের মধ্যে এই মর্মে চুক্তি স্বাক্ষরিত হয়। চুক্তি অনুযায়ী, ট্রাস্ট আইবিসি-র জন্য জমি ধার্য করেছে।
বৌদ্ধ ধর্মের তিনটি প্রধান শাখা থেরাভেদা, মহায়ণ ও বজ্রায়ণের সন্ন্যাসীরা নিজ নিজ রীতিতে শিলান্যাস অনুষ্ঠানটি পরিচালনা করেন। এরপর, দুই প্রধানমন্ত্রী প্রস্তাবিত আন্তর্জাতিক কেন্দ্রটির একটি প্রতিকৃতির আবরণ উন্মোচন করেছেন।
কেন্দ্রটি নির্মিত হলে বৌদ্ধ ধর্মের আধ্যাত্মিকতার আস্বাদন পেতে বিশ্বের নানা প্রান্তের তীর্থযাত্রী ও পর্যটকরা এখানে আন্তর্জাতিক মানের সুবিধা পাবেন। অত্যাধুনিক এই ভবনটিতে শক্তি, জল ও বর্জ্য পদার্থের ক্ষেত্রে কোনও অপচয় যাতে না হয় – সেটি নিশ্চিত করা হবে। এখানে প্রার্থনাকক্ষ, ধ্যান করার জায়গা, গ্রন্থাগার, প্রদর্শশালা, ক্যাফেটেরিয়া সহ নানা সুযোগ-সুবিধা থাকবে।
CG/CB/SB
(
সারওরসায়নমন্ত্রক
রাসায়নিক ও সার মন্ত্রী ডঃ মনসুখ মান্ডভিয়া হিন্দুস্থান উরভারাক অ্যান্ড রসায়ন লিমিটেড -এর সিন্ধ্রি ও বারাউনি প্রকল্পের কাজের অগ্রগতি এবং দেশের প্রথম কয়লা প্রযুক্তি নির্ভর ইউরিয়া কারখানা তালচের ফার্টিলাইজার্স লিমিটেড -এর অগ্রগতি খতিয়ে দেখেছেন
নয়াদিল্লি, ১৬ আগস্ট, ২০২২
কেন্দ্রীয় রাসায়নিক ও সার মন্ত্রী ডঃ মনসুখ মান্ডভিয়া বলেছেন, ভারত সরকার খুব শীঘ্রই এইচইউআরএল-এর বারাউনি এবং সিন্ধ্রি কারখানা থেকে উৎপাদন শুরু করতে প্রতিশ্রুতিবদ্ধ। ‘এই দুটি কারখানা থেকে প্রতি বছরে অতিরিক্ত আরও ২৫ লক্ষ মেট্রিকটন ইউরিয়া উৎপাদন হবে যা সমপরিমান ইউরিয়া আমদানি কমাতে সাহায্য করবে’-বলে মন্ত্রী জানান। তিনি আজ হিন্দুস্থান উরভারাক এবং রসায়ন লিমিটেড -এর সিন্ধ্রি ও বারাউনি প্রকল্পের কাজের অগ্রগতি পর্যালোচনা করেছেন।
কেন্দ্রীয় মন্ত্রী এছাড়া দেশের প্রথম কয়লা প্রযুক্তি নির্ভর ইউরিয়া কারখানা তালচের ফার্টিলাইজার লিমিটেডের কাজের অগ্রগতিও খতিয়ে দেখেন। টিএফএল থেকে প্রতি বছর ১২ লক্ষ ৭০ হাজার মেট্রিকটন সার উৎপাদন হবে। ২০২৪ সালের মধ্যে এর কাজ শুরু হবে বলে আশা করা হচ্ছে।
ডঃ মনসুখ মান্ডভিয়া বিশেষ জোর দিয়ে বলেন, এই কারখানাগুলি থেকে ইউরিয়া উৎপাদন শুরু হলে ‘আত্মনির্ভর ভারত’ এবং ‘আত্মনির্ভর কৃষি’এর লক্ষ্যে আরও একধাপ এগিয়ে যাওয়া যাবে। তিনি বলেন, সরকারের ক্রমাগত চেষ্টায় ভারত ইউরিয়া উৎপাদনে আত্মনির্ভর হয়ে উঠবে। এছাড়াও এই কারখানাগুলি থেকে ৫০০ প্রত্যক্ষ ও ১ হাজার ৫০০ অপ্রত্যক্ষ কর্মসংস্থানের সুযোগ মিলবে।
সরকার গোরক্ষপুর, সিন্ধ্রি এবং বারাউনি ইউনিটে পুনরায় কাজ চালুর চেষ্টা চালাচ্ছে। এনটিপিসি, আইওসিএল এবং সিআইএল এবং ফার্টিলাজার্স কর্পোরেশন লিমিটেড-এর যৌথ উদ্যোগে এই ইউনিটগুলি পুনরুজ্জীবনের কাজ চলছে।
একইভাবে তালচের ইউনিটের কাজও চলছে।
PG/PM/NS
(Visitor Counter : 122
রেলমন্ত্রক
যাত্রী সুরক্ষা ব্যবস্থায় ভারতীয় রেলের বিভিন্ন পদক্ষেপ
নয়াদিল্লি, ২৭ জুন ২০১৯
ভারতীয় রেল সুরক্ষার বিষয়টিকে সর্বোচ্চ অগ্রাধিকার দিয়েছে। দুর্ঘটনা এড়াতে ও যাত্রী সুরক্ষা বাড়াতে রেল ধারাবাহিকভাবে সম্ভাব্য সবরকম পদক্ষেপ নিয়ে থাকে। সার্বিক সুরক্ষা ব্যবস্থার মানোন্নয়নে রেল কর্তৃপক্ষ মেয়াদ উত্তীর্ণ সরঞ্জাম ও যন্ত্রপাতির পরিবর্তন, রেল লাইনের মানোন্নয়ন ও রক্ষণাবেক্ষণে উপযুক্ত পদ্ধতি গ্রহণ, সিগন্যাল ও ইন্টারলকিং ব্যবস্থার উন্নতিসাধন, আধিকারিকদের প্রশিক্ষণে আরও গুরুত্ব এবং সুরক্ষা ব্যবস্থাগুলি ঠিকভাবে মেনে চলা হচ্ছে কিনা, সে বিষয়ে নজরদারির মতো পদক্ষেপ গ্রহণ করা হয়েহে। লোকসভায় বুধবার এক প্রশ্নের লিখিত জবাবে এই তথ্য জানান রেলমন্ত্রী শ্রী পীযূষ গোয়েল। তিনি আরও জানান, রেল কর্তৃপক্ষ কামরা ও ওয়াগনগুলি সুরক্ষার জন্য নতুন প্রযুক্তি গ্রহণ করেছে। কামরাগুলিতে অগ্নি প্রতিরোধ ব্যবস্থার জন্য অত্যাধুনিক যন্ত্রপাতি বসানো হয়েছে। এ ধরণের ব্যবস্থা নবনির্মিত কামরাগুলিতে রাখা হচ্ছে। প্রচলিত কামরার পরিবর্তে মেল ও এক্সপ্রেস ট্রেনগুলিতে পর্যায়ক্রমে এলএইচবি শ্রেণীর কামরা লাগানো হচ্ছে। রেল লাইনের আধুনিকীকরণে উন্নত প্রযুক্তি এবং ইস্পাত নির্মিত স্লিপার ব্যবহার করা হচ্ছে। রেল লাইনের রক্ষণাবেক্ষণের কাজে কর্মী বাহিনীর পরিবর্তে যন্ত্রের সাহায্য নেওয়া হচ্ছে। বৈদ্যুতিন ইন্টার লকিং ব্যবস্থা চালু করা হচ্ছে এবং সিগন্যাল ব্যবস্থাকে আরও উন্নত করা হচ্ছে।
CG/BD/SB
(Visitor Counter : 87
বিদ্যুৎমন্ত্রক
সমস্ত পরিবারে নিরবচ্ছিন্ন বিদ্যুৎ সরবরাহ
নয়াদিল্লি, ০৫ অগাস্ট, ২০২১
বিদ্যুৎ যৌথ তালিকাভুক্ত বিষয়। সংশ্লিষ্ট রাজ্য সরকার বা রাজ্য বিদ্যুৎ সরবরাহ কর্তৃপক্ষগুলি বিদ্যুৎ সরবরাহ বা বন্টন করে থাকে। সমস্ত পরিবার, শিল্প সংস্থা এবং বাণিজ্যিক গ্রাহকদের পর্যাপ্ত পরিমাণে নিরবচ্ছিন্ন বিদ্যুৎ সরবরাহের জন্য সমস্ত রাজ্য/কেন্দ্রশাসিত অঞ্চল কেন্দ্রীয় সরকারের সঙ্গে সমঝোতাপত্র স্বাক্ষর করেছে। এমনকি, কৃষি ক্ষেত্রের গ্রাহকদের জন্যও ২০১৯-এর পয়লা এপ্রিল থেকে পর্যাপ্ত পরিমাণে নিরবচ্ছিন্ন বিদ্যুৎ সরবরাহের বিষয়টি সুনিশ্চিত করা হয়েছে। কেন্দ্রীয় সরকার সমস্ত পরিবারে নিরবচ্ছিন্ন বিদ্যুৎ সরবরাহের লক্ষ্য পূরণে রাজ্য/কেন্দ্রশাসিত অঞ্চলগুলিকে সহায়তার জন্য দীনদয়াল উপাধ্যায় গ্রাম জ্যোতি যোজনা, সুসংবদ্ধ বিদ্যুৎ বন্টন কর্মসূচি, উজ্জ্বলা ডিসকম অ্যাস্যুরেন্স যোজনা রূপায়ণ করছে।
সৌভাগ্য কর্মসূচির আওতায় ২০২১ – এর ৩১ মার্চ পর্যন্ত পরিসংখ্যান অনুযায়ী, ইচ্ছুক সমস্ত পরিবারে ১০০ শতাংশ বিদ্যুৎ সংযোগ দেওয়ার কাজ শেষ হয়েছে বলে রাজ্যগুলির পক্ষ থেকে জানানো হয়েছে। এই কর্মসূচির আওতায় গত ৩১ মার্চ পর্যন্ত ২.৮১৭ কোটি পরিবারে বিদ্যুৎ সংযোগ দেওয়া হয়েছে।
দীনদয়াল উপাধ্যায় গ্রাম জ্যোতি যোজনা, সৌভাগ্য যোজনা এবং সুসংবদ্ধ বিদ্যুৎ বন্টন কর্মসূচির মাধ্যমে প্রদেয় অর্থের সদ্ব্যহারের ভিত্তিতে তহবিল বরাদ্দ করা হয়। এই তিনটি কর্মসূচির আওতায় গত ৩০ জুন পর্যন্ত রাজ্য/কেন্দ্রশাসিত অঞ্চলগুলিকে আর্থিক সহায়তা দেওয়া হয়েছে।
নিরপেক্ষ সংস্থার সমীক্ষা অনুযায়ী, গ্রামাঞ্চলে বিদ্যুৎ সরবরাহের গড় সময় ২০১৫-১৬ সালে দৈনিক ১২ ঘণ্টা থেকে বেড়ে ২০২০’তে ২০ ঘণ্টা ৫০ মিনিট হয়েছে। শহরাঞ্চলগুলিতে ২৪ ঘণ্টাই বিদ্যুৎ সরবরাহের সময় বেড়ে ২২ ঘণ্টা ২৩ মিনিট হয়েছে। ২০২১ – এর জুন মাসে গ্রামাঞ্চলে গড় বিদ্যুৎ সরবরাহের সময় বেড়ে ২২ ঘণ্টা ১৭ মিনিট এবং শহরাঞ্চলের ক্ষেত্রে সরবরাহের সময় বেড়ে ২৩ ঘণ্টা ৩৬ মিনিট হয়েছে।
লোকসভায় আজ এক লিখিত জবাবে এই তথ্য দেন বিদ্যুৎ মন্ত্রী আর কে সিং।
CG/BD/SB
(Visitor Counter : 136
প্রধানমন্ত্রীরদপ্তর
নুয়াখাই জুহার উপলক্ষ্যে প্রধানমন্ত্রীর শুভেচ্ছা
নতুনদিল্লি, ২৩শে আগস্ট, ২০২০
প্রধানমন্ত্রী শ্রী নরেন্দ্র মোদী নুয়াখাই জুহার উপলক্ষ্যে জনসাধারণকে শুভেচ্ছা জানিয়েছেন।
এক ট্যুইট বার্তায় প্রধানমন্ত্রী বলেছেন, “আমাদের কৃষকদের কঠোর পরিশ্রম নুয়াখাই-এর মাধ্যমে উদযাপিত হয়। তাঁদের জন্যই আমাদের দেশের মানুষ খেতে পাচ্ছেন।
এই পবিত্র দিনে সকলের সমৃদ্ধি ও সুস্বাস্থ্য কামনা করি।
নুয়াখাই জুহার!”
(CG/CB
স্বাস্থ্যওপরিবারকল্যাণমন্ত্রক
কোভিড-১৯এর বিষয়ে সর্বশেষ তথ্য
দেশে এখন ২ লক্ষের বেশী কোভিড-১৯ সংক্রমিত সুস্থ হয়ে গেছেন
সুস্থ হয়ে ওঠার হার বৃদ্ধি পেয়ে হয়েছে ৫৩.৭৯ শতাংশ
নতুনদিল্লি, ১৯ জুন, ২০২০
দেশে কোভিড-১৯এ সংক্রমিত ১০,৩৮৬ জন রোগী গত ২৪ ঘন্টায় সুস্থ হয়েছেন। ফলে মোট সুস্থ হয়ে ওঠার সংখ্যা ২,০৪,৭১০ জন। অর্থাৎ কোভিড সংক্রমিতদের সুস্থ হয়ে ওঠার হার বৃদ্ধি পাচ্ছে। এই মুহূর্তে এর পরিমাণ ৫৩.৭৯ শতাংশ। এর থেকে বোঝা যাচ্ছে মোট সংক্রমিতদের মধ্যে অর্ধেকের বেশি সুস্থ হয়ে উঠছেন। বর্তমানে ১,৬৩,২৪৮ জন কোভিড-১৯এ সংক্রমিত রোগী চিকিৎসকদের তত্ত্বাবধানে রয়েছেন।
কোভিড-১৯ এর মোকাবিলায় ভারতের সময়োপযোগী কৌশলের কারণেই এই সুস্থ হয়ে ওঠার হার ক্রমশ বৃদ্ধি পাচ্ছে। লকডাউন কার্যকর করা, রাজ্য সরকার ও কেন্দ্রশাসিত অঞ্চলগুলির প্রশাসনের সঙ্গে সহযোগিতায় কেন্দ্র মানুষের মধ্যে সংক্রমণ প্রতিরোধী নানা অভ্যাস গড়ে তুলতে পেরেছে। এর ফলে এই সংক্রমণ ছড়িয়ে পড়ার হার নিয়ন্ত্রণ করা গেছে। লকডাউনের ফলে সরকার স্বাস্থ্য পরিকাঠামো গড়ে তোলা ও নমুনা পরীক্ষার ক্ষমতা বৃদ্ধির সুযোগ পেয়েছে। সঠিক সময়ে সংক্রমণ নির্ণয়, কোভিড-১৯ এর চিকিৎসা, প্রথম সারির যোদ্ধাদের উদ্যোগ, সরকারের যথাযথ ব্যবস্থাপনার জন্যই আজ সুস্থ হয়ে ওঠার হার বাড়ছে।
দেশে এখন নমুনা পরীক্ষা করার জন্য সরকারী পরীক্ষাগার ৭০৩টি ও বেসরকারি পরীক্ষাগার ২৫৭টি ౼অর্থাৎ মোট ৯৬০টি পরীক্ষাগার রয়েছে। এর মধ্যে ৩৪৯টি সরকারী ও ১৯২টি বেসরকারী পরীক্ষাগারে  রিয়েল টাইম পিসিআরের মাধ্যমে , ৩২৮টি সরকারি ও ১৭টি বেসরকারী পরীক্ষাগারে  ট্রুন্যাটের মাধ্যমে এবং ২৬টি সরকারি ও ৪৮টি বেসরকারী পরীক্ষাগারে  সিবিন্যাটের মাধ্যমে নমুনা পরীক্ষা করা হচ্ছে।
গত ২৪ ঘন্টায় ১,৭৬,৯৫৯টি নমুনা পরীক্ষা করা হয়েছে। এ পর্যন্ত মোট ৬৪,২৬,৬২৭টি নমুনা পরীক্ষা হয়েছে।
হাসপাতালে কোভিড সংক্রমণ এবং কোভিড সংক্রমণ ছাড়া অন্য চিকিৎসার জন্য স্বাস্থ্য ও পরিবার কল্যাণ মন্ত্রক যে নির্দেশিকাটি জারি করছে সেটি পড়তে নিচের লিঙ্কে ক্লিক করুন।
Page 1 of 4 Dated 18th June, 2020 Ministry of Health & Family Welfare Directorate General of Health Services 
কোভিড-১৯ এর বিষয়ে বস্তুনিষ্ঠ তথ্যের জন্য এবং এই মহামারী প্রতিরোধের বিষয়ে যে সব নির্দেশিকা জারি করা হয়েছে তা জানতে https://www.mohfw.gov.in/ লিঙ্কটি ক্লিক করুন।
কোভিড-১৯ এর বিষয়ে কোন জিজ্ঞাস্য থাকলে technicalquery.covid19[at]gov[dot]in অথবা ncov2019[at]gov[dot]in - এই দুটি ই-মেলে যোগাযোগ করা যাবে। ট্যুইটার হ্যান্ডেল @CovidIndiaSeva-এ ও প্রশ্ন করা যাবে। এছাড়াও +৯১-১১-২৩৯৭ -৮০৪৬ অথবা নিঃশুল্ক নম্বর ১০৭৫ এ ফোন করা যাবে। বিভিন্ন রাজ্য ও কেন্দ্রশাসিত অঞ্চলে কোভিড–১৯ সংক্রান্ত হেল্প লাইন নম্বরগুলির তালিকা চাইলে নীচের লিঙ্কে ক্লিক করুন -
https://www.mohfw.gov.in/pdf/coronvavirushelplinenumber.pdf
(CG/CB
সড়কপরিবহণওমহাসড়কমন্ত্রক
গাড়ী দুর্ঘটনায় ক্ষতিগ্রস্তদের নগদ বিহীন চিকিৎসা প্রদানের পরিকল্পনা
রাজ্য সরকার এবং কেন্দ্র শাসিত অঞ্চলের কাছ থেকে এব্যাপারে মতামত চাওয়া হয়েছে
খরচ মেটানোর ক্ষমতা নির্বিশেষে উন্নত চিকিৎসা পরিষেবা প্রদানের প্রকল্প
নতুন দিল্লি, ১লা জুলাই, ২০২০
কেন্দ্রীয় সড়ক পরিবহন এবং মহাসড়ক মন্ত্রক, গাড়ী দুর্ঘটনায় ক্ষতিগ্রস্তদের মোটর ভেহিকলস আইন ২০১৯ এর অধীনে নগদ বিহীন চিকিৎসার প্রকল্প গ্রহণের উদ্যোগ গ্রহন করেছে। এই প্রকল্পে দুর্ঘটনার পরেই দুর্ঘটনাগ্রস্তর গুরুত্বপূর্ণ কয়েক ঘন্টার পরিচর্যার সংস্থান রাখা হয়েছে।
মন্ত্রকের পক্ষ থেকে সব রাজ্য সরকার এবং কেন্দ্র শাসিত অঞ্চলের প্রধান সচিব এবং পরিবহন সচিবদের চিঠি দিয়ে, চলতি মাসের ১০ তারিখের মধ্যে এই প্রকল্পের বিষয়ে তাদের মতামত জানাতে বলা হয়েছে। এই প্রকল্পে গাড়ী দুর্ঘটনা তহবিল গঠনের কথাও উল্লেখ করা হয়েছে।
পি এম-জে এ ওয়াই প্রকল্পের নোডাল সংস্থা হবে জাতীয় স্বাস্থ্য কর্তৃপক্ষ এবং দেশজুড়ে ২১ হাজারেরও বেশি হাসপাতালকে এই প্রকল্প রূপায়ণে যুক্ত করা হবে।
এই প্রকল্পে দেশের সড়ক ব্যবহারকারী প্রত্যেককে বিমার আওতায় আনা বাধ্যতামূলক করার প্রস্তাব দেওয়া হয়েছে। প্রকল্পের অধীনে যে তহবিল গঠন করা হবে তা দুর্ঘটনাগ্রস্ত মানুষদের চিকিৎসা খাতে ব্যয় হবে।এছাড়াও তহবিলের অর্থ দুর্ঘটনায় আহতদের ক্ষতিপূরণ এবং নিহতদের নিকট আত্মীয়দের ক্ষতিপূরণ দেওয়ার জন্য ব্যয় করা হবে। দুর্ঘটনাগ্রস্তদের ব্যক্তিগতভাবে চিকিৎসার খরচ মেটানোর ক্ষমতা থাক বা না থাক সঠিক সময়ে উন্নত চিকিৎসা পরিষেবা প্রদানের ক্ষেত্রে তা প্রতিবন্ধক হবে না বলে প্রকল্পে উল্লেখ করা হয়েছে।
(CG/PPM
শিল্পওবাণিজ্যমন্ত্রক
নতুন দিল্লিতে ভারত-বাংলাদেশ বাণিজ্য সচিব পর্যায়ের বৈঠক
নয়াদিল্লি, ১৬ জানুয়ারি, ২০২০
ভারত ও বাংলাদেশের বাণিজ্য সচিব পর্যায়ের দু’দিনের বৈঠক আজ নতুন দিল্লিতে শেষ হয়েছে। বৈঠকে সীমান্ত লাগোয়া হাট, প্রস্তাবিত সুসংহত অর্থনৈতিক অংশীদারিত্ব চুক্তির লক্ষ্যে যৌথ সমীক্ষা, ভারত-বাংলাদেশ সিইও ফোরাম, বাণিজ্য সংক্রান্ত তথ্য আদানপ্রদান, আঞ্চলিক যোগাযোগ, পণ্যের গুণমান বজায় রাখা, সীমান্ত অঞ্চলে বাণিজ্য পরিকাঠামোর মানোন্নয়ন এবং বাণিজ্য ভিসার সুযোগ-সুবিধা বৃদ্ধির মতো পারস্পরিক স্বার্থ-সংশ্লিষ্ট বিভিন্ন বিষয়ে বিস্তারিত আলোচনা হয়েছে। বাণিজ্য সচিব পর্যায়ের বৈঠকের আগে গত ১৩ ও ১৪ জানুয়ারি নতুন দিল্লিতে ভারত ও বাংলাদেশের শিল্প-বাণিজ্য মন্ত্রকের অতিরিক্ত সচিব পর্যায়ের যৌথ কর্মীগোষ্ঠীর দ্বাদশ বৈঠক অনুষ্ঠিত হয়। এই বৈঠকেও শিল্প ও বাণিজ্য ক্ষেত্রের সঙ্গে সম্পর্কিত পারস্পরিক স্বার্থ-সংশ্লিষ্ট বিভিন্ন বিষয় নিয়ে উভয় পক্ষের মধ্যে আলোচনা হয়।
দুই দেশের বাণিজ্য সচিব পর্যায়ের বৈঠকে ভারতীয় প্রতিনিধিদলের নেতৃত্ব দেন কেন্দ্রীয় বাণিজ্য সচিব শ্রী অনুপ ওয়াধাওয়ান এবং বাংলাদেশের প্রতিনিধিদলের নেতৃত্বে ছিলেন সে দেশের বাণিজ্য সচিব ডঃ মহম্মদ জফরুদ্দিন। বৈঠকের পর স্থির হয় পরবর্তী বাণিজ্য সচিব এবং যৌথ কর্মীগোষ্ঠীর বৈঠক উভয় দেশের সম্মতিতে সুবিধাজনক সময়ে বাংলাদেশে আয়োজিত হবে।
SSS/BD/DM
(Visitor Counter : 115
প্রধানমন্ত্রীরদপ্তর
প্যারালিম্পিক্স গেমসে ব্যাডমিন্টনে প্রমোদ ভগতের স্বর্ণ পদক জয়ে প্রধানমন্ত্রীর অভিনন্দন
নতুনদিল্লি, ৪ঠা সেপ্টেম্বর, ২০২১
প্রধানমন্ত্রী শ্রী নরেন্দ্র মোদী টোকিও প্যারালিম্পিক্স গেমসে ব্যাডমিন্টনে স্বর্ণ পদক জেতায় প্রমোদ ভগতকে অভিনন্দন জানিয়েছেন।
এক ট্যুইট বার্তায় প্রধানমন্ত্রী বলেছেন;
“ প্রমোদ ভগত সারা দেশের মন জয় করেছেন। তিনি এমন এক চ্যাম্পিয়ান যার সাফল্য লক্ষ লক্ষ মানুষকে অনুপ্রাণিত করবে। তাঁর সংকল্প ও নিষ্ঠার পরিচয় আমরা পেয়েছি। ব্যাডমিন্টনে সোনা জেতায় তাঁকে অভিনন্দন। তাঁর সফল ভবিষ্যৎ কামনা করি। @PramodBhagat83"
CG/CB/
(
কেন্দ্রীয়মন্ত্রিসভা
রাষ্ট্রায়ত্ত সংস্থাগুলি বোর্ড অফ ডায়রেক্টরসকে মূল সংস্থাগুলিতে বিনিয়োগের জন্য সুপারিশ/অধীনস্ত সংস্থা বা যৌথ উদ্যোগে থাকা সংস্থা বন্ধ করে দেওয়া এবং বিকল্প ব্যবস্থা হিসাবে প্রতিনিধি পর্যায়ে অতিরিক্ত ক্ষমতা প্রদান নিশ্চিত করার প্রস্তাবে কেন্দ্রীয় মন্ত্রিসভার অনুমোদন
নয়াদিল্লি, ১৮ মে, ২০২২
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার বৈঠকে রাষ্ট্রায়ত্ত সংস্থাগুলি বোর্ড অফ ডায়রেক্টরসকে মূল সংস্থাগুলিতে বিনিয়োগের জন্য সুপারিশ/অধীনস্ত সংস্থা বা যৌথ উদ্যোগে থাকা সংস্থা বন্ধ করার জন্য ক্ষমতাদানের প্রস্তাব অনুমোদিত হয়েছে। মন্ত্রিসভা নীতিগতভাবে কৌশলগত বিলগ্নীকরণ এবং রাষ্ট্রায়ত্ত সংস্থায় স্বল্প পরিমাণ শেয়ার বিক্রি/সহায়ক সংস্থাগুলি বন্ধ করা/ইউনিট হোল্ডিং মূল রাষ্ট্রায়ত্ত সংস্থার যৌথ উদ্যোগে থাকা শেয়ার বিক্রির জন্য বিকল্প ব্যবস্থাপনাকে প্রয়োজনীয় ক্ষমতা প্রদানের প্রস্তাবেও অনুমোদন দিয়েছে। 
রাষ্ট্রায়ত্ত সংস্থাগুলিকে কৌশলগত বিলগ্নীকরণের জন্য আর্থিক লেনদেন বা সংস্থাগুলিকে বন্ধ করতে যথাযথ প্রক্রিয়া মেনে চলতে হবে এবং এই প্রক্রিয়াটি মুক্ত ও প্রতিযোগিতামূলক বিডিং – এর মাধ্যমে করতে হবে। কৌশলগত বিলগ্নীকরণের ক্ষেত্রে অবশ্য বিনিয়োগ ও সরকারি সম্পত্তি ব্যবস্থাপনা দপ্তরের নির্ধারিত নিয়ম মেনে চলতে হবে।
বর্তমানে মহারত্ন, নবরত্ন এবং মিনিরত্ন সংস্থাগুলির বোর্ড অফ ডায়রেক্টরস্ – এর কাছে ইক্যুইটি ক্ষেত্রে বিনিয়োগের জন্য কিছু ক্ষমতা দেওয়া রয়েছে। এর সাহায্যে এই সমস্ত সংস্থাগুলি যৌথ উদ্যোগে অথবা সহযোগী সংস্থার মধ্য দিয়ে বিনিয়োগ করতে পারে। তবে, বোর্ডের হাতে তাদের সহযোগী সংস্থা/কোনও ইউনিট/যৌথ উদ্যোগে চলা কোনও সংস্থা বন্ধ করার সিদ্ধান্ত বা বিলগ্নীকরণের ক্ষমতা নেই। মহারত্ন তালিকাভুক্ত রাষ্ট্রায়ত্ত সংস্থাগুলির কাছে অবশ্য তাদের সহযোগী সংস্থার কম পরিমাণ শেয়ার বিলগ্নীকরণের জন্য সীমিত ক্ষমতা রয়েছে। তাই, কেন্দ্রীয় মন্ত্রিসভায় আজকের সিদ্ধান্তের ফলে রাষ্ট্রায়ত্ত সংস্থাগুলির বোর্ড অফ ডায়রেক্টরস – এর হাতে কৌশলগত ক্ষেত্রে বিলগ্নীকরণ/কম পরিমাণ শেয়ার বিক্রি/সহযোগী সংস্থা বন্ধ করা/কোনও ইউনিট বা যৌথ অংশীদারিত্বে থাকা সংস্থা বিক্রি করে দেওয়ার ক্ষমতা থাকবে। ২০২১ সালের রাষ্ট্রায়ত্ত সংস্থাগুলির নতুন নীতির সঙ্গে সাযুজ্য রেখে এই সিদ্ধান্ত গৃহীত হ’ল। এর ফলে, রাষ্ট্রায়ত্ত সংস্থাগুলিতে সরকারের হস্তক্ষেপ কমবে এবং এ ধরনের সংস্থা পরিচালনার ক্ষেত্রে সংশ্লিষ্ট ডায়রেক্টরদের ক্ষমতা বাড়বে।
বোর্ড অফ ডায়রেক্টরদের আরও স্বায়ত্ত্বশাসন নিশ্চিত করতে এই প্রস্তাব গৃহীত হয়েছে। এর ফলে, সংশ্লিষ্ট সংস্থাগুলি যথাযথ সময়ে তাদের সহযোগী সংস্থা/কোনও ইউনিট বা যৌথ অংশীদারিত্বে থাকা সংস্থা থেকে বেরিয়ে আসতে পারবে। এর মাধ্যমে ঐসব সংস্থাকে তাদের অলাভজনক প্রতিষ্ঠানে পরিচালনগত প্রক্রিয়ার জন্য অহেতুক অর্থ ব্যয় করতে হবে না। এছাড়াও, রাষ্ট্রায়ত্ত সংস্থাগুলির বোর্ড অফ ডায়রেক্টরসই তাদের অধীনস্ত অলাভজনক সংস্থার নগদীকরণ প্রক্রিয়া সম্পন্ন করতে– প্রয়োজনীয় সিদ্ধান্ত নিতে পারবে।
CG/CB/SB
(